ananddey/assamese-wiki-corpus huggingface dataset:
বাঘ, ব্ৰাহ্মণ আৰু শিয়াল

|

বাঘ, ব্ৰাহ্মণ আৰু শিয়াল (দ্য টাইগাৰ, দ্য ব্ৰাহ্মণ এণ্ড দ্য জেকাল) হৈছে ভাৰতৰ এটা জনপ্ৰিয় লোককথা, যাৰ দীঘলীয়া ইতিহাস আৰু বহুতো ৰূপান্তৰ আছে। এই লোককথাৰ আটাইতকৈ প্ৰাচীন লিখিত উল্লেখ পোৱা যায় পঞ্চতন্ত্ৰত, য’ত কাহিনীটো খ্ৰীষ্টপূৰ্ব ২০০ চনৰ পৰা খ্ৰীষ্টীয় ৩০০ চনৰ ভিতৰত ৰচিত বুলি ধৰা হয়।

১৮৬৮ চনত মেৰী ফ্ৰিয়ে নিজৰ ভাৰতীয় লোককথাৰ সংকলন ওল্ড ডেক্কান ডেইজত এই কাহিনীৰ এটা ৰূপ অন্তৰ্ভুক্ত কৰিছিল। ই ইংৰাজীত প্ৰকাশিত ভাৰতীয় লোককথাৰ প্ৰথম সংকলন হিচাপে পৰিগণিত।

পাছত জোচেফ জেকবছেও নিজৰ সংকলন ইণ্ডিয়ান ফেয়াৰী টেইলছত এই কাহিনীৰ এটা সংস্কৰণ প্ৰকাশ কৰে। সেই সংস্কৰণত কাহিনীটো “দ্য টাইগাৰ, দ্য ব্ৰাহ্মণ, এণ্ড দ্য জেকাল” নামে প্ৰকাশ পাইছিল।

পটভূমি

এজন ব্ৰাহ্মণে (পুৰোহিত শ্ৰেণীৰ সদস্য) এটা ফান্দত বাঘৰ কাষেৰে পাৰ হৈ যায়। ব্ৰাহ্মণক নাখাব বুলি প্ৰতিশ্ৰুতি দি বাঘে মুক্তিৰ বাবে কাতৰ অনুৰোধ কৰে। ব্ৰাহ্মণে তেওঁক মুক্ত কৰে কিন্তু বাঘটো পিঞ্জৰাৰ পৰা ওলাই অহাৰ লগে লগে তেতিয়া তেওঁ কয় যে তেওঁ ব্ৰাহ্মণক খাবলৈ ওলাইছে, নিজৰ প্ৰতিশ্ৰুতিত উভতি যায়। ব্ৰাহ্মণে আতংকিত হৈ বাঘক কয় যে তেওঁ কিমান অন্যায়। তেওঁলোকে সন্মুখীন হোৱা প্ৰথম তিনিটা কথাকে তেওঁলোকৰ মাজত বিচাৰ কৰিবলৈ সুধিবলৈ সন্মত হয়। প্ৰথমতে তেওঁলোকৰ সন্মুখীন হয় এজোপা গছ, যিয়ে মানুহৰ হাতত কষ্ট পাই উত্তৰ দিয়ে যে বাঘে ব্ৰাহ্মণক খাব লাগে। ইয়াৰ পিছত এজন ম'হ, মানুহৰ দ্বাৰা শোষিত আৰু দুৰ্ব্যৱহাৰ কৰা, ব্ৰাহ্মণক খোৱাটোৱেই ন্যায়সংগত বুলি মানি লয়। অৱশেষত তেওঁলোকে ব্ৰাহ্মণৰ দুৰ্দশাৰ প্ৰতি সহানুভূতিশীল হৈ প্ৰথমে ঘটা কথাখিনি বুজিব নোৱাৰাৰ অভিনয় কৰি ফান্দটো চাবলৈ কয়। তাত এবাৰ আহি তেওঁ দাবী কৰে যে তেওঁ এতিয়াও বুজি পোৱা নাই। বাঘটোৱে প্ৰদৰ্শন কৰিবলৈ পুনৰ ফান্দত পৰে আৰু শৈলটোৱে তেওঁক সোনকালে বন্ধ কৰি দিয়ে, ব্ৰাহ্মণক ইংগিত দিয়ে যে তেওঁলোকে এইদৰেই কথাবোৰ এৰি দিয়ে।

তথ্যসূত্ৰ

শ্ৰেণী:ভাৰতীয় লোকগাথা
শ্ৰেণী:সাধুকথা
কেলি গোপাল

কেলি গোপাল শংকৰদেৱ বিৰচিত এখনি অংকীয়া নাট৷ নাটখনি কীৰ্তন আৰু দশমত সন্নিৱিষ্ট ৰাসলীলাৰ কাহিনীৰেই ৰচিত হৈছে৷ শংকৰদেৱৰ অন্যান্য নাটৰ দৰে এই নাটখনি কাহিনীপ্ৰধান নহয়৷ ই গীত আৰু নৃত্য প্ৰধান নাট৷

কাহিনী

কেলি গোপালৰ মূল বিষয়বস্তু ভাগৱতৰ পৰা লোৱা হৈছে৷ অৱশ্যে নাটখনিৰ কাহিনীভাগ হৰিবংশ, বিষ্ণুপৰাণ আৰু ব্ৰহ্মবৈৱৰ্ত পুৰাণতো থকা দেখা যায়৷ কেলি গোপাল নাটখনিত ৩৬টা গীত সংযোজন কৰা হৈছে৷ শৰতৰ পূৰ্ণিমা ৰাতি যমুনা নৈৰ পাৰত কৃষ্ণ আৰু বৃন্দাবনৰ গোপীকাৰ ৰাস নৃত্যই এই নাটৰ মূল উপজীব্য৷ শৰত কালৰ ৰাতি যমুনাৰ পাৰত কৃষ্ণৰ বাঁহীৰ সুৰ শুনি গোপীসকলে নিজৰ স্বামী, পুত্ৰ সকলোকে এৰি বৃন্দাবনলৈ লৱৰি আহে৷ কৃষ্ণই তেওঁৰ প্ৰতি ভক্তিৰ উমান ল’বলৈ, নানা বুজনিৰে গোপীসকলক উভতি যাবলৈ কয়৷ কিন্তু সকলো বুজনি অমান্য কৰি কৃষ্ণতে মন-প্ৰাণ সঁপি দি কৃষ্ণক বেঢ়ি ধৰি নৃত্য কৰিবলৈ ধৰে৷ তেনেতে, শংখচূড়ৰ প্ৰৱেশ ঘটে৷ অৱশ্যে নাট্যকাৰে কাহিনীত উত্তেজনা বৃদ্ধি কৰিবলৈহে কৌশলগতাভাৱে শংখচূড়ক প্ৰৱেশ কৰোৱাইছে৷ নাটত গোপীসকলৰ কৃষ্ণপ্ৰাপ্তিত অহংকাৰ হয় আৰু কৃষ্ণই সেই অহংকাৰ চূৰ্ণ কৰে৷ এসময়ত ৰাধা নামৰ এগৰাকী গোপীক লৈ কৃষ্ণ অন্তৰ্ধান হয় আৰু বাকীসকল গোপীয়ে “হা কৃষ্ণ হা কৃষ্ণ’’ বুলি হাঁহাকাৰ কৰে৷ পিছত তেওঁলোকে উপলব্ধি কৰে যে, কায়িক প্ৰেমেৰে নহয় আধাত্ম্য প্ৰেমেৰে সুঁৱৰিলেহে কৃষ্ণ প্ৰাপ্তি হয়৷ আৰু শেষত “যত গোপী তত কৃষ্ণ’’ হৈ ৰাস নৃত্যত সকলো মগ্ন হয়৷ কেলি গোপাল নাটত প্ৰধান চৰিত্ৰ তিনিটা৷ কৃষ্ণ, ৰাধা আৰু শংখচূড়৷ কৃষ্ণ কেন্দ্ৰীয় চৰিত্ৰ৷ বাকী গোপীসকল সামূহিক চৰিত্ৰ৷

ৰস

অংকীয়া নাটত নৱৰসৰ সমাহাৰ দেখা যায় যদিও ই প্ৰধানকৈ কৃষ্ণৰ মাহাত্ম্য প্ৰকাশক৷ সহজ সৰল দৰ্শকক মনোৰঞ্জনৰ যোগেৰে হৰিৰ মাহত্ম্য প্ৰকাশ কৰি ভক্তি ৰসত আপ্লুত কৰাই আছিল শংকৰদেৱৰ নাট ৰচনাৰ উদ্দেশ্য৷ কেলি গোপাল নাটত ঘাইকৈ শৃংগাৰ ৰসৰ প্ৰাধান্য দেখা যায় যদিও ইয়াক ভক্তিৰসৰ এক সুঁতি হিচাপেহে তুলি ধৰা হৈছে৷ নাটখনিত শৃংগাৰ ৰস, সম্ভোগ ৰস, বিপ্ৰলম্ভ ৰস, বীৰ ৰস, অদ্ভুত ৰস, শান্ত ৰস আৰু সবাৰো ওপৰত ভক্তি ৰস প্ৰকাশ পাইছে৷।

তথ্য সূত্ৰ

শ্ৰেণী:শংকৰদেৱৰ নাট
শ্ৰেণী:অসমীয়া সাহিত্য
শ্ৰেণী:নাটক
শ্ৰেণী:অংকীয়া নাট
আন্না হাজাৰে

আন্না হাজাৰে (; জন্ম ১৫ জানুৱাৰী, ১৯৪০) হ'ল ভাৰতৰ সমাজ সংস্কাৰক। তেওঁৰ প্ৰকৃত নাম কিচান বাবুৰাও হাজাৰে । তেওঁ ভাৰতৰ মহাৰাষ্ট্ৰ ৰাজ্যৰ আহমেদনগৰ জিলাৰ ৰালেগন সিদ্ধি গাঁৱৰ উন্নয়ন কাৰ্যসূচীৰ কাৰণে বিশেষ জনপ্ৰিয়তা অৰ্জন কৰিছিল। আনাৰ কাৰণেই এই গাঁৱখনে এখন আদৰ্শ গাঁও হিচাপে পৰিচয় লাভ কৰিছিল। এই কামৰ স্বীকৃতিৰ বাবে তেওঁক ১৯৯২ চনত ভাৰত চৰকাৰে পদ্মভূষণ সন্মানেৰে সন্মানিত কৰে। ২০১১ চনৰ ৫ এপ্ৰিলৰ পৰা তেওঁ চৰকাৰী কাৰ্যলয়ত আৰু সমাজৰ পৰা দুৰ্নীতি নিৰ্মুলৰ কাৰণে জন লোকপাল বিল আইনৰূপে বলবৎ কৰাৰ কাৰণে আমৰণ অনশন কাৰ্যসূচী আৰম্ভ কৰে।

উদ্ধৃতি

লাখ লাখ মানুহে স্বাধীনতাৰ বাবে প্ৰাণ আহুতি দিছিল কিন্তু কিছুমান মানুহৰ স্বাৰ্থপৰতাৰ বাবে আমি সঠিক স্বাধীনতা লাভ কৰা নাই।
মই এই দেশৰ যুৱক-যুৱতীসকলক ক’ব বিচাৰো যে এই যুঁজ কেৱল লোকপালৰ সৈতে বন্ধ কৰা উচিত নহয়৷ বৰ্তমানৰ নিৰ্বাচনী সংস্কাৰৰ দোষ আঁতৰোৱাৰ বাবে আমি যুঁজিব লাগিব। নিৰ্বাচনী ব্যৱস্থাৰ দোষৰ বাবেই ১৫০ জন অপৰাধী সংসদত উপনীত হৈছে। (লোকপাল বিধেয়ক সন্দৰ্ভত)
যিখন দেশত সংবেদনহীন একাংশই শাসন কৰে, সেইখন দেশৰ কি হ’ব মই চিন্তিত৷ কিন্তু আমি জন শক্তিৰ দ্বাৰা ইয়াক সলনি কৰিব পাৰোঁ‌।
এয়া গণতন্ত্ৰ নেকি? সকলোৱে একত্ৰিত হৈ টকা উপাৰ্জন কৰিছে। মই যদি মোৰ সমাজ, মোৰ দেশৰ জনসাধাৰণৰ বাবে মৰি যাওঁ তেন্তে মই নিজকে ভাগ্যৱান বুলি গণ্য কৰিম।

উৎস

বাহ্যিক সংযোগ

শ্ৰেণী:ভাৰতৰ ব্যক্তি
হাটে বাজাৰে

হাটে বাজাৰে ১৯৬৭ চনত মুক্তিপ্ৰাপ্ত, খ্যাতিমান বঙালী পৰিচালক তপন সিনহা পৰিচালিত এখন কলাত্মক চলচ্চিত্ৰ। প্ৰযোজনা কৰিছে অসীম দত্তৰ প্ৰিয়া এণ্টাৰটেইনমেণ্ট প্ৰোডাকচন লিমিটেডে। ছবিৰ গল্পৰ মূল উপজীব্য সৎ আৰু অসতৰ মাজত সংঘাত। মূল চৰিত্ৰত অভিনয় কৰিছে অশোক কুমাৰ আৰু বৈজয়ন্তীমালাই। বৈজয়ন্তীমালাৰ এইখন প্ৰথম বঙালী ছবি।

কাহিনীৰ সাৰাংশ

ডাঃ অনাদি মুখাৰ্জী বীৰভূমৰ এখন সৰু জনজাতীয় অধ্যুষিত বজাৰকেন্দ্ৰিক চহৰৰ চিভিল চাৰ্জন। তেওঁ এজন দেৱতুল্য ব্যক্তি। অঞ্চলটোৰ সাধাৰণ জনজাতীয় লোক, যেনে গাভৰু বিধৱা ছিপলি, পাচলি বিক্ৰেতা জগদম্বা, কমলীদিদি আৰু নানীৰ দৰে বসয়ীয়া মহিলা আৰু লগতে জিলা দণ্ডাধীশ আৰু আৰক্ষী অধীক্ষক শ্ৰী পাণ্ডেৰ দৰে অঞ্চলটোৰ বিশিষ্ট লোক, উভয়ে তেওঁক ভাল পায় আৰু সন্মান কৰে। ডাঃ মুখাৰ্জী এজন কাম ভাল পোৱা মানুহ আৰু তেওঁ গাভৰু পত্নী মনুৰ সৈতে বাস কৰে, যাৰ ক্ৰ’নিক হৃদৰোগ আছে। .

তেওঁৰ পত্নী মনুৰ মৃত্যুৰ পিছত ডাঃ মুখাৰ্জীয়ে চৰকাৰী চাকৰি এৰি দিয়ে আৰু তেওঁৰ নিজৰ সঞ্চয় খৰত কৰি দৰিদ্ৰ লোকসকলৰ বাবে ভ্ৰাম্যমাণ ঔষধালয় আৰম্ভ কৰে। তেওঁক সহায় কৰে অৱসৰপ্ৰাপ্ত জজ নুতু বানু, গাড়ীচালক আলী আৰু ছিপলিয়ে। তেওঁৰ চিকিৎসা দলত ছিপলি প্ৰশিক্ষাৰ্থী নাৰ্ছ হিচাপে নিযুক্ত হয়। স্থানীয় ব্যৱয়ায়ী এজনৰ পুত্ৰ, দুৰ্বৃত্ত প্ৰকৃতিৰ লক্ষ্মণলালে ছিপলিৰ সৈতে কামনা চৰিতাৰ্থ কৰিবলৈ প্ৰচেষ্টা চলায়।

এদিন নিশা জনজাতীয় উৎসৱ এটা চলি থাকোঁতে লক্ষ্মণলালে ছিপলিক ধৰ্ষণ কৰে আৰু ডাঃ মুখাৰ্জীয়ে বচাবলৈ যাওঁতে তেওঁক হত্যা কৰে।

যদিও দেৱতুল্য ডাক্তৰগৰাকীৰ মৃত্যু হয়, তেওঁৰ দলৰ বাকীসকলে কিন্তু তেওঁৰ মিচন কিন্তু থমকি ৰবলৈ নিদিলে।

অভিনয় শিল্পী

অশোক কুমাৰ (ডাঃ মুখাৰ্জী)
বৈজয়ন্তীমালা (ছিপলি)
অজিতেশ বন্দোপাধ্যায় (লচমনলাল)
ৰুদ্ৰপ্ৰসাদ সেনগুপ্ত
সমিত ভঞ্জ
গীতা দে (মিচেচ পাণ্ডে- অতিথিশিল্পী)
সমিতা বিশ্বাস
ছায়া দেৱী (নানী)
পাৰ্থ মুখাৰ্জী
চিন্ময় ৰায়

বঁটা আৰু সন্মান

১৫তম ৰাষ্ট্ৰীয় চলচ্চিত্ৰ বঁটা (১৯৬৭): শ্ৰেষ্ঠ ৰাষ্ট্ৰীয় পূৰ্ণদৈৰ্ঘ্যৰ ছবিৰ স্বৰ্ণ পদক।
১৩তম এছিয়া পেচিফিক চলচ্চিত্ৰ মহোংসৱ: শ্ৰেষ্ঠ ছবি।
১ম নমপেন চলচ্চিত্ৰ মহোৎসৱ: চিলভাৰ ট্ৰ’ফী (কাপ অফ অনাৰ)।
৩২তম বাৰ্ষিক বেংগল ফেডাৰেচন অফ জাৰ্ণেলিষ্টছ্ এছোচিয়েচন বঁটা: শ্ৰেষ্ঠ ভাৰতীয় ছবি।

তথ্যসূত্ৰ

বাহ্যিক সংযোগ

Hatey Bazarey profile at Upperstall.com
ইউটিৱত হাটে বাজাৰে

শ্ৰেণী:বঙালী চলচ্চিত্ৰ
শ্ৰেণী:শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:তপন সিনহা পৰিচালিত চলচ্চিত্ৰ
ন’ৱা ৱেবষ্টাৰ

ন’ৱা ৱেবষ্টাৰ (১৬ অক্টোবৰ ১৭৫৮ – ২৮ এপ্ৰিল ১৮৪৩) এজন মাৰ্কিন অভিধানলেখক, পাঠ্যপুথি লেখক, বানান সংস্কাৰক, ৰাজনৈতিক লেখক তথা সম্পাদক আছিল।

উদ্ধৃতি

"ভাষা হ'ল সৃষ্টিৰ পাছত ভগৱানে মানুহক দিয়া প্ৰথমটো উপহাৰ।"

শ্ৰেণী:আমেৰিকা যুক্তৰাষ্ট্ৰৰ ব্যক্তি
ঈশা সিং

ঈশা সিং (জন্ম: ১ জানুৱাৰী ২০০৫) এগৰাকী ভাৰতীয় ক্ৰীড়া শ্বুটাৰ। ২০১৮ চনত মাত্ৰ ১৩ বছৰ বয়সতে তেওঁ ১০ মিটাৰ এয়াৰ পিষ্টল শাখাৰ কনিষ্ঠতম ৰাষ্ট্ৰীয় চেম্পিয়ন হিচাপে পৰিগণিত হয়। তেওঁ ২০২৪ চনৰ পেৰিছ অলিম্পিকত ভাৰতক প্ৰতিনিধিত্ব কৰিছিল।

প্ৰাৰম্ভিক জীৱন

২০০৫ চনৰ ১ জানুৱাৰীত হায়দৰাবাদত শচীন সিং আৰু শ্ৰীলতাৰ কোলাত ঈশাৰ জন্ম হৈছিল। তেওঁৰ পিতৃ এজন ৰেলী ড্ৰাইভাৰ আছিল। শ্বুটিং আৰম্ভ কৰাৰ আগতে সিঙে গো-কাৰ্টিং, বেডমিণ্টন, টেনিছ আৰু স্কেটিং চেষ্টা কৰিছিল। হায়দৰাবাদৰ গাচীবোলী এথলেটিক ষ্টেডিয়ামৰ শ্বুটিং ৰেঞ্জ ভ্ৰমণে তেওঁক এয়াৰ পিষ্টল বাছি ল’বলৈ অনুপ্ৰাণিত কৰিছিল। তেওঁ ষ্টেডিয়ামৰ লগতে সমান্তৰালভাৱে দেউতাকে নিৰ্মাণ কৰি দিয়া ঘৰৰ প্ৰেক্টিচ ৰেঞ্জতো প্ৰশিক্ষণ লৈছিল। পৰৱৰ্তী সময়ত তেওঁ মহাৰাষ্ট্ৰৰ পুনেত থকা প্ৰাক্তন অলিম্পিক পদক বিজয়ী গগন নাৰঙৰ ‘গান ফৰ গ্ল’ৰী’ একাডেমীত যোগদান কৰে।

কেৰিয়াৰ

ঘৰুৱা

সিঙে ২০১৪ চনৰ পৰা শ্বুটিং আৰম্ভ কৰিছিল আৰু ২০১৫ চনত তেওঁ ১০ মিটাৰ এয়াৰ পিষ্টল শাখাত তেলেংগানা ৰাজ্যিক চেম্পিয়ন হৈছিল। ইয়াৰ পিছত কেৰেলাৰ তিৰুৱনন্তপুৰমত অনুষ্ঠিত ৬২ সংখ্যক ৰাষ্ট্ৰীয় শ্বুটিং চেম্পিয়নশ্বিপত তেওঁ কমনৱেলথ গেমছ আৰু যুৱ অলিম্পিকৰ স্বৰ্ণ পদক বিজয়ী মনু ভাকৰ আৰু বহুতো পদক বিজয়ী হীনা সিদ্ধুক ১০ মিটাৰ এয়াৰ পিষ্টল প্ৰতিযোগিতাত পৰাস্ত কৰি সোণৰ পদক লাভ কৰে। ইয়াৰ লগে লগে ১৩ বছৰীয়া কিশোৰী হিচাপে তেওঁ জ্যেষ্ঠ শাখাত কনিষ্ঠতম চেম্পিয়ন হিচাপে পৰিগণিত হয়। তেওঁ যুৱ আৰু জুনিয়ৰ শাখাতো সোণৰ পদক লাভ কৰিছিল। ২০১৯ চনৰ জানুৱাৰী মাহত অনুষ্ঠিত ‘খেলো ইণ্ডিয়া যুৱ ক্ৰীড়া’ৰ দ্বিতীয়টো সংস্কৰণত সিঙে ১৭ বছৰ অনুৰ্ধ শাখাত ১০ মিটাৰ এয়াৰ পিষ্টল প্ৰতিযোগিতাত সোণৰ পদক লাভ কৰে।

আন্তঃৰাষ্ট্ৰীয়

২০১৯ চনত জাৰ্মানীৰ চুলত অনুষ্ঠিত আই.এচ.এচ.এফ. (ISSF) জুনিয়ৰ বিশ্বকাপত তেওঁ ৰূপৰ পদক লাভ কৰে আৰু এছিয়ান জুনিয়ৰ চেম্পিয়নশ্বিপত ১০ মিটাৰ এয়াৰ পিষ্টল মহিলা (AP60W) আৰু ১০ মিটাৰ এয়াৰ পিষ্টল মিশ্ৰিত দলীয় (APMIX) শাখাত দুটাকৈ সোণৰ পদক জয় কৰে।

২০১৯ চনৰ মাৰ্চ-এপ্ৰিল মাহত টাইৱানৰ তায়ুয়ানত অনুষ্ঠিত এছিয়ান এয়াৰগান চেম্পিয়নশ্বিপৰ জুনিয়ৰ শাখাত ১০ মিটাৰ এয়াৰ পিষ্টল প্ৰতিযোগিতাত সিঙে সোণৰ পদক লাভ কৰে। ২০১৯ চনৰ নৱেম্বৰ মাহত দোহাত অনুষ্ঠিত এছিয়ান শ্বুটিং চেম্পিয়নশ্বিপৰ ১০ মিটাৰ এয়াৰ পিষ্টল (জুনিয়ৰ) প্ৰতিযোগিতাত তেওঁ ব্যক্তিগত আৰু মিশ্ৰিত দলীয় শাখাত সোণৰ পদক লাভ কৰিছিল।

২০২০ চনৰ গ্ৰীষ্মকালীন অলিম্পিকৰ বাবেও সিঙক ভাৰতৰ মূল প্ৰশিক্ষণ দলত নিৰ্বাচিত কৰা হৈছিল,

১৮ বছৰ বয়সত তেওঁ ২০২২ চনৰ এছিয়ান গেমছত চাৰিটা পদক জয় কৰে, যাৰ ভিতৰত ভাৰতৰ হৈ ২৫ মিটাৰ পিষ্টল দলীয় শাখাত সোণৰ পদক আৰু ২৫ মিটাৰ পিষ্টল ব্যক্তিগত শাখাত ৰূপৰ পদক অন্যতম। তেওঁ কাইৰোত অনুষ্ঠিত ২০২২ চনৰ আই.এচ.এচ.এফ. বিশ্ব শ্বুটিং চেম্পিয়নশ্বিপত ২৫ মিটাৰ জুনিয়ৰ বিশ্ব চেম্পিয়ন হৈছিল।

২০২৪ চনৰ ৮ জানুৱাৰীত জাকাৰ্টাত অনুষ্ঠিত এছিয়ান কোৱালিফায়াৰত তেওঁ ২০২৪ চনৰ গ্ৰীষ্মকালীন অলিম্পিকৰ বাবে ১০ মিটাৰ এয়াৰ পিষ্টল শাখাত অলিম্পিক কোটাৰ বাবে স্থান সুনিশ্চিত কৰে। ২০২৪ চনৰ পেৰিছ অলিম্পিকত তেওঁ মহিলাৰ ২৫ মিটাৰ পিষ্টল প্ৰতিযোগিতাত ভাৰতক প্ৰতিনিধিত্ব কৰিছিল আৰু কোৱালিফিকেচন ৰাউণ্ডত ১৮ তম স্থান দখল কৰিছিল।

২০২৬ চনৰ ৪ ফেব্ৰুৱাৰীত ড° কৰ্ণি সিং শ্বুটিং ৰেঞ্জত অনুষ্ঠিত এছিয়ান শ্বুটিং চেম্পিয়নশ্বিপৰ ১০ মিটাৰ এয়াৰ পিষ্টল প্ৰতিযোগিতাত ঈশাই সোণৰ পদক লাভ কৰে। তেওঁ ২৩৯.৮ পইণ্টৰ সৈতে এই খিতাপ অৰ্জন কৰে। ইয়াৰ উপৰিও তেওঁ সতীৰ্থ মনু ভাকৰ আৰু সুৰুচি সিঙৰ সৈতে ১০ মিটাৰ এয়াৰ পিষ্টল দলীয় প্ৰতিযোগিতাতো ভাৰতীয় দলটোক সোণৰ পদক জয়ত নেতৃত্ব দিছিল।

তথ্যসূত্ৰ

শ্ৰেণী:ভাৰতৰ ক্ৰীড়াবিদ
শ্ৰেণী:মহিলা খেলুৱৈ
২৯ জানুৱাৰী

২৯ জানুৱাৰী হৈছে গ্ৰেগৰিয়ান বৰ্ষপঞ্জীৰ ২৯তম দিন। বছৰ শেষ হ'বলৈ ৩৩৬ দিন (অধিবৰ্ষত ৩৩৭ দিন) বাকী থাকে।

উল্লেখযোগ্য ঘটনা

১৯৯৬ - ভেনিছৰ লা ফেনিছ অপেৰা হাউছ অগ্নিকাণ্ডত জাহ যায়।
২০১৫ - মালয়েছিয়াৰ সন্ধানহীন হোৱা মালয়েছিয়া এয়াৰলাইন্স ফ্লাইট ৩৭০ক দুৰ্ঘটনা হিচাপে ঘোষণা কৰে আৰু ইয়াৰ সকলো যাত্ৰী আৰু কৰ্মচাৰীক মৃত হিচাপে ঘোষণা কৰে।

জন্ম

১৯২৬ - আব্দুছ ছালাম, ন'বেল পুৰস্কাৰ বিজয়ী এজন পাকিস্তানী তত্ত্বীয় পদাৰ্থবিজ্ঞানী।
১৯৩৬ - ৱাল্টাৰ লুইন, ডাচ্চ জ্যোতিৰ্পদাৰ্থবিজ্ঞানী আৰু মাছাছুছেটছ ইনষ্টিটিউট অৱ টেকনলজীৰ পদাৰ্থ বিজ্ঞান বিভাগৰ প্ৰাক্তন অধ্যাপক।
১৯৪৪ - এম হুছেইন, অসমৰ মঞ্চ যাদুকৰ।
১৯৬২ - গৌৰী লংকেশ, ভাৰতীয় সাংবাদিক আৰু সক্ৰিয় সমাজকৰ্মী।
১৯৭০ - ৰাজ্যৱৰ্ধন সিং ৰাথোড়, ভাৰতীয় ৰাজনীতিবিদ আৰু পূৰ্বৰ অলিম্পিয়ান।
১৮৬০ - আণ্টন পাভলোভিচ চেখভ, ৰুছ চিকিৎসক, চুটী-গল্পকাৰ আৰু নাট্যকাৰ।

মৃত্যু

১৯৬৩ - ৰবাৰ্ট ফ্ৰ'ষ্ট, আমেৰিকাৰ কবি।
২০১৯ - জৰ্জ ফাৰ্নাণ্ডেজ, ভাৰতৰ প্ৰাক্তন প্ৰতিৰক্ষা মন্ত্ৰী।
২০১৯ - দীপক ভট্টাচাৰ্য, অসমৰ ৰাজনীতিবিদ।

দিৱস

কান্সাছ দিৱস (কান্সাছ, যুক্তৰাষ্ট)।

বাহ্যিক সংযোগ

বিবিচি: আজিৰ দিনটো
দি নিউইৰ্ক টাইমছ্: আজিৰ দিনটো

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
কাকলি ঘোষ দস্তিদাৰ

কাকলি ঘোষ দস্তিদাৰ (,জন্ম ২৩ নৱেম্বৰ ১৯৫৯) পশ্চিম বংগৰ এগৰাকী ভাৰতীয় চিকিৎসক আৰু ৰাজনীতিবিদ। তেওঁ তৃণমূল কংগ্ৰেছৰ মহিলা শাখা বংগ জননী বাহিনীৰ অধ্যক্ষ। দস্তিদাৰ ১৫, ১৬ আৰু ১৭ নং লোকসভাৰ সদস্য৷ তেওঁ ২০১৪ ভাৰতীয় সাধাৰণ নিৰ্বাচন আৰু ২০১৯ চনৰ লোকসভা নিৰ্বাচনলৈ পুনৰ নিৰ্বাচিত হৈছিল৷

প্ৰাথমিক জীৱন

১৯৫৯ চনৰ ২৩ নৱেম্বৰত জন্মগ্ৰহণ কৰা কাকলি ঘোষৰ পৰিয়ালৰ সৈতে তিনিটা প্ৰজন্মৰ পৰা ভাৰতীয় ৰাজনীতি আৰু চৰকাৰৰ সৈতে সম্পৰ্ক আছে। তেওঁৰ মোমায়েক পশ্চিম বংগৰ ডাক মাষ্টাৰ জেনেৰেল হিচাপে কাৰ্যনিৰ্বাহ কৰিছিল। তেওঁৰ পৈতৃক ককাক প্ৰয়াত অৰুণ মিত্ৰ আছিল এজন স্বাধীনতা সংগ্ৰামী আৰু প্ৰাক্তন প্ৰদেশ কংগ্ৰেছৰ সভাপতি। মাতৃ-সম্পৰ্কীয় ককাক গুৰুদাস দাসগুপ্ত ভাৰতীয় সংসদৰ সদস্য আছিল।

কৰ্মজীৱনৰ আৰম্ভণিতে পশ্চিমবংগৰ উত্তৰ ২৪ পৰগনা জিলাৰ বৰাছাটৰ ডিগবেৰিয়াত শ্ৰীযুত মৈত্ৰই নিজৰ পৰিয়ালৰ বাবে খেতিপথাৰ সাজু কৰি উলিয়াইছিল। কাকলি ঘোষৰ স্বামী ডাঃ সুদৰ্শন ঘোষ দস্তিদাৰ এজন বিশিষ্ট বন্ধ্যাত্ব আৰু আইভিএফ বিশেষজ্ঞ৷ লগতে তেওঁ পশ্চিম বংগৰ প্ৰাক্তন মন্ত্ৰী।তেওঁলোকৰ দুজন পুত্ৰ আছে।

শিক্ষা

কাকলি ঘোষে তেতিয়াৰ কলিকতা বিশ্ববিদ্যালয়ৰ সৈতে জড়িত কলিকতাৰ আৰ জি কাৰ মেডিকেল কলেজ এণ্ড হস্পিতালৰ পৰা চিকিৎসা বিজ্ঞানৰ ডিগ্ৰী লাভ কৰে। লণ্ডনৰ কিংছ কলেজৰ পৰা প্ৰসূতি আল্ট্ৰাছাউণ্ডৰ স্নাতকোত্তৰ প্ৰশিক্ষণো তেওঁ লাভ কৰিছিল। ইয়াৰ পূৰ্বে তেওঁ ডাইমণ্ড হাৰ্বাৰ (লোকসভা সমষ্টি), হাউৰা (লোকসভা সমষ্টি) আৰু বালীগঞ্জ বিধানসভা সমষ্টি জয় সাব্যস্ত কৰিছিল৷

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:পশ্চিম বংগৰ ব্যক্তি
চিকমিক বিজুলী

চিকমিক বিজুলী ১৯৬৯ চনত মুক্তি পোৱা এখন অসমীয়া কথাছবি। ছবিৰ পৰিচালনা, সঙ্গীত, কাহিনী, চিত্ৰনাট্য আৰু গীত ৰচনা ভূপেন হাজৰিকাৰ। ছবিখন ৰাজশ্ৰী প্ৰডাকচনৰ তাৰাচান্দ বৰজাত্য আৰু কামৰূপ চিত্ৰৰ ভূপেন হাজৰিকাই যৌথভাবে প্ৰযোজনা কৰিছিল। ছবিখনৰ গীতৰ লং প্লেয়িং ৰেকৰ্ড উলিওৱা হৈছিল। এইখনেই আছিল লং প্লেয়িং ৰেকৰ্ড উলিওৱা প্ৰথম অসমীয়া ছবি। তাৰোপৰি ইয়াত হিন্দী ছবিৰ বহুকেইগৰাকী অভিনেতায়ো অভিনয় কৰিছিল।

কাহিনী

বিজুলী এজন ৱিড়িৱালাৰ জীয়ৰী। গুৱাহাটীৰ ফাঁচীবজাৰ এলেকাত ৰহস্যময়ীৰ দৰে ঘূৰি ফুৰা, কালৈকে ভ্ৰূক্ষেপ নকৰা ছোৱালীজনী নাচে-গানে পাকৈত। নিঠৰুৱা এই ছোৱালীজনী এদিন সত্ৰীয়া নাচ শিকিলে। পিছত সেই নাচৰ স্কুলতে শিকাৰুবোৰক নাচ শিকাবলৈ ল'লে। আপত্তি আহিল। ৱিড়িৱালাৰ সৈতে পথে-ঘাটে নাচি-বাগি বিড়িৰ কেনভাচিং কৰি ফুৰা ছোৱালীজনীয়ে সত্ৰীয়া নাচ কেনেকৈ শিকাব? বিজুলী অপমানিত হয়। নাচৰ স্কুল বন্ধ হৈ গ'ল।

তথ্য উংস

শ্ৰেণী:১৯৬০ দশকৰ অসমীয়া চলচ্চিত্ৰ
শ্ৰেণী:১৯৬৯ বৰ্ষৰ চলচ্চিত্ৰ
নীলা ভান্দা (অৰ্কিড)

নীলা ভান্দা ( , বৈজ্ঞানিক নাম: Vanda coerulea), এবিধ অৰ্কিডৰ প্ৰজাতি। ইয়াৰ বিস্তৃতি অসম আৰু দাতিকাষৰীয়া খাচী পাহাৰৰ পৰা আৰম্ভ কৰি চীনৰ য়ুনান প্ৰদেশলৈকে। এই ফুলক মণিপুৰী ভাষাত কাকলেই, মিজো ভাষাত অক্টোবৰ আৰু সংস্কৃতত ভন্দাৰ বুলিও জনা যায়। নীলা ভান্দা নীলা-বেঙুনীয়া ৰঙৰ হয় আৰু আন আন অৰ্কিডৰ তুলনাত বহুদিন ভালে থাকে। বাংলা ভাষাত ইয়াক নীল ৰাস্না বুলি কোৱা হয়।

নীলা ভান্দাৰ ৰস গ্লুক'মা, আৰু কেটাৰেক্ট ৰোগৰ ঔষধ হিচাপে ব্যৱহাৰ হয়।
Vanda coerulea ত থকা কিছুমান যৌগই চালত দেখা দিয়া বয়সৰ দাগ প্ৰতিহত কৰাৰ সহায়ক বুলি ধাৰণা কৰা হয়।

তথ্যসূত্ৰ

বাহ্যিক সংযোগ

শ্ৰেণী:অৰ্কিড
শ্ৰেণী:ফুল
শ্ৰেণী:অসমৰ উদ্ভিদ
আসক্তি

আসক্তি হৈছে কিছুমান বস্তুৰ (যেনে: মদ, ধঁপাত আৰু অনান্য মাদক দ্ৰব্য) ব্যৱহাৰ বা গ্ৰহণ কৰাৰ পাছত ৰক্ত আৰু মস্তিষ্কৰ প্ৰতিবন্ধকতা অতিক্ৰম কৰাৰ ফলত সাময়িকভাৱে হোৱা মস্তিষ্কৰ ৰাসায়নিক দ্ৰব্যৰ পাৰিপাৰ্শিক অবস্থাৰ পৰিবৰ্তন।

অনেকে এই তালিকাত মানসিক প্ৰবৃত্তি সৃষ্টিকাৰী আৰু অনেক ধ্ৰুৱক অন্তৰ্ভুক্ত কৰে। যেনে: জুৱা, খাদ্য, যৌনতা, কম্পিউটাৰ, ভিডিঅ' গেইম, ইণ্টাৰনেট, কৰ্ম, ধৰ্ম, শৰীৰ চৰ্চা, দূৰদৰ্শন আৰু কেনাকাটা। এইবোৰৰ মাত্ৰাধিক ব্যৱহাৰে আসক্তিৰ লগতে লজ্জা, অপৰাধবোধ, ভয়, নিৰাশা, ব্যৰ্থতা, দুশ্চিন্তা, প্ৰত্যাখান, উদ্বেগ, ব্যাকুলতা আৰু হীনমন্যতাৰ সৃষ্টি কৰে।

আমেৰিকান ছ'ছাইটি অৱ এডিকশ্বন মেডিচিন নামৰ সংস্থাৰ মতে আসক্তিৰ সংজ্ঞা হৈছে, "এটা প্ৰাথমিক, দীৰ্ঘস্থায়ী মস্তিষ্ক বা মস্তিষ্কজনিত ৰোগ।" মস্তিষ্ক অক্ষমতাজনিত কাৰণত আসক্ত ব্যাক্তিৰ শাৰীৰিক, মানসিক, সামাজিক আৰু আধ্যাত্মিক অভিব্যক্তিৰ বিপৰ্যয় ঘটে। এই প্ৰতিচ্ছবি আসক্ত ব্যাক্তিৰ ব্যৱহাৰিক অসামঞ্জস্য, ইচ্ছাশক্তি হ্ৰাস পোৱা আৰু মাদকদ্ৰব্যৰ প্ৰতি অপ্ৰতিৰোধ্য আকৰ্ষণৰ জৰিয়তে প্ৰতিফলিত হয়। যিকোনো দীৰ্ঘস্থায়ী ৰোগৰ সৈতে আসক্ত ব্যক্তিৰ উপশম আৰু পুনৰ্ধঃপতনৰ পুনৰাবৃত্তি জড়িত থাকে। সময়মতে আসক্তি নিবাৰণৰ ব্যৱস্থা নকৰিলে অকালমৃত্যু পৰ্যন্ত হ'ব পাৰে।

আসক্তি কেৱল মাদক দ্ৰৱ্যৰ অপব্যৱহাৰৰ বাবেই নহয়, বৰঞ্চ যিকোনো বস্তুৰ অপব্যৱহাৰৰ পৰা হ'ব পাৰে। যেনে- জুৱা অথবা কম্পিউটাৰ আসক্তি।

মানসিক, শাৰীৰিক বা সামাজিকভাৱে হানিকাৰক, আৰু নিজৰ ক্ষতিকাৰক যিকোনো কাৰ্যৰ প্ৰতি ব্যৱহাৰকাৰীৰ অপ্ৰতিৰোধ্য আকাংক্ষাৰ পুনৰাবৃত্তিকেই আসক্তি বোলে।

তথ্য সংগ্ৰহ

শ্ৰেণী:মানসিক ৰোগ
শ্ৰেণী:আসক্তি
দৰ্শন

দৰ্শন জ্ঞানৰ অন্যতম প্ৰাচীন এটি শাখা। ফিল’ছফী শব্দটোৰ প্ৰথম ব্যৱহাৰ কৰিছিলে গ্ৰীক চিন্তাবিদ থেলচ্। খ্ৰীষ্টপূৰ্ব ষষ্ঠ শতিকাৰ সময়ত শব্দটো প্ৰথম ব্যৱহৃত হয়। থেলচ্ এ ফিল’ছফী শব্দটো ব্যৱহাৰ কৰে love of wisdom অৰ্থাত্‍ জ্ঞানৰ প্ৰতি অনুৰাগ হিচাপে। দৰ্শনৰ সংজ্ঞা হিছাপে এই বিষয়টোকেই গ্ৰহণ কৰা যায়। আৰু নিৰ্দিষ্টভাৱে ক’ব গ’লে দৰ্শন জ্ঞানৰ এনে এটা ধাৰা য’ত, মানুহে কিভাবে জীৱন নিৰ্বাহ কৰা উচিত (নীতিবিদ্যা); কোন ধৰণৰ বস্তুৰ অস্তিত্ব আছে আৰু সিহঁতৰ প্ৰকৃতি কি (অধিবিদ্যা); প্ৰকৃত জ্ঞান বুলিলে যি বুজায় আৰু কাৰণ প্ৰদৰ্শনৰ সঠিক নীতি কি কি (যুক্তিবিদ্যা); এই বিষয়সমূহ সম্পৰ্কে আলোচনা কৰে।

ফিল’ছফী শব্দটি প্ৰাচীন গ্ৰীক ভাষাৰ পৰা উত্‍পত্তি হৈছে। গ্ৰীক ভাষাত φιλοσοφία (philosophía) শব্দটো φίλος (ফিলছ: বন্ধু, ভালপোৱাৰ পাত্ৰ) আৰু σοφία (ছফিয়া: প্ৰজ্ঞা) শব্দদুটা জড়িত হৈ উত্‍পত্তি হৈছে। ইয়াৰ পৰা স্পষ্টভাৱে বুজা যায় যে, দৰ্শনৰ লগত প্ৰজ্ঞা, আৰু নিৰ্দিষ্টভাৱে ক’ব গ’লে প্ৰজ্ঞাৰ প্ৰতি ভালপোৱাৰ মূল সম্পৰ্ক আছে। জ্ঞান আৰু প্ৰজ্ঞা একেই নহয়। ঘটনা আৰু তথ্য সম্পৰ্কে স্পষ্ট আৰু নিৰ্ভুল ধাৰণাৰ পৰা জ্ঞান লাভ কৰা যায়, কিন্তু দাৰ্শনিক (যিয়ে দৰ্শন চৰ্চা কৰে সেই ব্যক্তিক দাৰ্শনিক বোলা হয়) কেৱল তথ্যগত জ্ঞানৰ ওপৰতে নিৰ্ভৰ নকৰে। দৰ্শনৰ প্ৰধান কাম্য বিষয় প্ৰজ্ঞা। প্ৰজ্ঞাৰ অনুসন্ধান আৰু চৰ্চাৰ মাধ্যমৰে দৰ্শনে বিকাশ লাভ কৰে।￼

আন এক দিশৰপৰা চাবলৈ গ'লে দৰ্শন শব্দটো সংস্কৃত দৃশ ধাতুৰ পৰা আহিছে যাৰ সাধাৰণ অৰ্থ দেখা পোৱা যদিও ইয়াত দৰ্শন শব্দটোৱে গভীৰ তাৎপৰ্য গ্ৰহণ কৰিছে। ইয়াত দৰ্শন মানে মাথোঁ দেখা পোৱাই নহয়, ই সত্যৰ সাক্ষাৎ উপলব্ধি অৰ্থাৎ দৰ্শনৰ জৰিয়তে আমি জগৎ আৰু জীৱনৰ সত্যক উপলব্ধি কৰাৰ চেষ্টা কৰোঁ।￼

ড° সৰ্বপল্লী ৰাধাকৃষ্ণণৰ মতে, "দৰ্শন হৈছে বাস্তৱ প্ৰকৃতিৰ তৰ্কমূলক অনুসন্ধান।" (Philosophy is the logical enquiry into the nature of reality.)

লগতে চাওক

কেইজনমান উল্লেখযোগ্য দাৰ্শনিক

তথ্য সংগ্ৰহ

বাহ্যিক সংযোগ

Stanford Encyclopedia of Philosophy
The Internet Encyclopedia of Philosophy
Indiana Philosophy Ontology Project
PhilPapers - a comprehensive directory of online philosophical articles and books by academic philosophers
Philosophy Timeline
Map of Western Philosophers
Philosophy Magazines and Journals

Philosophy (review)
Philosophy – OpenCourseWare from the University of Notre Dame
Philosophy Documentation
Popular Philosophy

শ্ৰেণী:দৰ্শন
টেড্ৰ'ছ আথানাম গাব্ৰেয়েছুছ

টেড্ৰ'ছ আথানাম গাব্ৰেয়েছুছ ( ইংৰাজী : Tedros Athanam Gabreyesus জন্ম ৩ মাৰ্চ ১৯৬৫ ) এজন ইথিওপিয়ান স্বাস্থ্যবিদ আৰু জনগৱেষক। ২০১৭ চনৰ পৰা তেওঁ বিশ্ব স্বাস্থ্য সংস্থাৰ সঞ্চালক প্ৰধান হিচাপে কাৰ্যনিৰ্বাহ কৰি আহিছে। টেড্ৰছ হৈছে এই পদত অধিষ্ঠিত হোৱা প্ৰথমজন আফ্ৰিকান ইউনিয়নে স্বীকৃতি লাভ কৰিছে । প্ৰধান সঞ্চালক হিচাপে কাৰ্যনিৰ্বাহ কৰাৰ পূৰ্বে তেওঁ ইথিওপিয়া চৰকাৰৰ দুটা উচ্চ পদবীত আছিল। ২০০৫ চনৰ পৰা ২০১২ চনলৈ স্বাস্থ্য মন্ত্ৰী আৰু ২০১২ চনৰ পৰা ২০১৬ চনলৈ বৈদেশিক পৰিক্ৰমা মন্ত্ৰী।

শৈশৱ জীৱন আৰু শিক্ষা

ইথিওপিয়াৰ আছমাৰাত (বৰ্তমান ইৰিত্ৰিয়াত) টেড্ৰছৰ জন্ম হৈছিল আধানম গেব্ৰেইছাছ আৰু মেলাছু ৱেল্ডেগাবিৰৰ ঘৰত। তেওঁৰ পৰিয়ালৰ উৎপত্তি তিগ্ৰেৰ এণ্ডেৰটা আৱৰাজ্জাৰ পৰা। টেড্ৰছে মনত পেলাইছিল যে সৰুতে তেওঁ মেলেৰিয়াৰ ফলত হোৱা দুখ-কষ্ট আৰু মৃত্যুৰ বিষয়ে অতি সচেতন আছিল। তেওঁৰ সৰু ভাতৃৰ মৃত্যু হৈছিল তিনি-চাৰি বছৰ বয়সত, সম্ভৱতঃ মিজিলছৰ দৰে প্ৰতিৰোধযোগ্য ৰোগত, যিটো টেড্ৰছে প্ৰায়ে বিশ্ব স্বাস্থ্যসেৱাৰ প্ৰয়োজনীয়তাৰ সন্দৰ্ভত এক সংজ্ঞায়িত ব্যক্তিগত অভিজ্ঞতা হিচাপে আলোচনা কৰে। ১৯৮৬ চনত টেড্ৰছে আছমাৰা বিশ্ববিদ্যালয়ৰ পৰা জীৱবিজ্ঞানত বিজ্ঞান শাখাত স্নাতক ডিগ্ৰী লাভ কৰে। লণ্ডন স্কুল অৱ হাইজিন এণ্ড ট্ৰপিকেল মেডিচিনত অধ্যয়ন কৰি ১৯৯২ চনত লণ্ডন বিশ্ববিদ্যালয়ৰ পৰা সংক্ৰামক ৰোগৰ ইমিউন’লজীত স্নাতকোত্তৰ ডিগ্ৰী লাভ কৰে। ২০০০ চনত নটিংহাম বিশ্ববিদ্যালয়ৰ পৰা কমিউনিটি হেল্থত দৰ্শনত ডক্টৰেট ডিগ্ৰী লাভ কৰে টিগ্ৰে অঞ্চলত মেলেৰিয়া সংক্ৰমণৰ ওপৰত বান্ধৰ প্ৰভাৱৰ ওপৰত গৱেষণা।

সদস্যৰ পদসমূহ

তথ্য উৎস

১. বিশ্ব স্বাস্থ্য সংস্থা, World Health Organization ৱেবছাইটৰ পৰা আহৰণ কৰা হৈছে:

২. Biography World health organization World leader Colombia/ Biography/ Dr. Tedros পৰা আহৰণ কৰা:

শ্ৰেণী:ইথিঅ'পিয়াৰ ব্যক্তি
সমাজ

সমাজ হৈছে সাধাৰণতে একে ৰাজনৈতিক কৰ্তৃত্ব আৰু প্ৰভাৱশালী সাংস্কৃতিক বৈশিষ্টসম্পন্ন একে সামাজিক সম্পৰ্কেৰে জড়িত ব্যক্তিৰ এটা গোট, বা একে স্থানিক বা সামাজিক ক্ষেত্ৰত বসবাস কৰা এক বৃহৎ সামাজিক গোট(Group)। সমাজ মূলতঃ এনে এক প্ৰণালীক বুজায় য'ত একাধিক ব্যক্তি একত্ৰিত হৈ কিছুমান নীতি−নিয়ম প্ৰতিষ্ঠা কৰি একেলগে বাস কৰাৰ বাবে উপযুক্ত পৰিৱেশ সৃষ্টি কৰে। "সমাজ"ৰ ইংৰাজী "" শব্দটো দ্বাদশ শতিকাৰ ফৰাচী ভাষাৰ শব্দ চ'চিয়েটে -ৰ (অৰ্থাৎ 'সংগ') পৰা আহৰণ কৰা হৈছে। মানুহৰ ক্ষেত্ৰত, একাধিক ব্যক্তিয়ে লিখিত বা অলিখিত নিয়ম প্ৰস্তুত কৰি একত্ৰিত হৈ বসবাস কৰা অৱস্থাকে সমাজ বুলি কোৱা হয়। মানুহৰ বাহিৰেও, নিম্নমানৰ প্ৰাণীৰ ক্ষেত্ৰতো সমাজ বিদ্যমান, কিন্তু মানুহৰ দৰে সংগঠিত সমাজৰ কোনো উদাহৰণ নাই। সমাজ কোনো এক স্বকীয় সংস্কৃতি আৰু প্ৰতিষ্ঠানৰ অন্তৰ্গত ব্যক্তিসকলৰ মাজৰ সম্পৰ্কৰ (সামাজিক সম্পৰ্ক) দ্বাৰা চিহ্নিত কৰা হয় ; প্ৰদত্ত সমাজ এখনক ইয়াৰ অন্তৰ্গত সদস্যসকলৰ মাজত থকা এনে সম্পৰ্কৰ আধাৰত বৰ্ণনা কৰিব পাৰি।

সমাজে কিছুমান কাৰ্য বা কথা গ্ৰহণযোগ্য বা অগ্ৰহণযোগ্য বুলি গণ্য কৰি আচৰণ বিধি নিৰ্মাণ কৰে। কোনো এটা নিৰ্দিষ্ট সমাজৰ ভিতৰত এই আচৰণ বিধিবোৰক সামাজিক নিয়ম বুলি কোৱা হয়। সমাজ আৰু ইয়াৰ নিয়মবোৰ ক্ৰমান্বয়ে আৰু চিৰস্থায়ী পৰিৱৰ্তনৰ মাজেৰে সৃষ্টি হয়।

বহল অৰ্থত, আৰু বিশেষকৈ গাঁথনিবাদী চিন্তাধাৰাৰ ভিত্তিত, এখন সমাজক কেৱল ব্যক্তিৰ সমষ্টিৰ সলনি এক অৰ্থনৈতিক, সামাজিক, ঔদ্যোগিক বা সাংস্কৃতিক গোট হিচাপেও ভাগ কৰিব পাৰি।

যিদৰে সমাজৰ সদস্যসকলৰ মাজত সম্প্ৰীতি, সহযোগিতা, মমতা আছে; একেদৰে, ঘৃণা, লোভ, হিংসাৰো সৃষ্টি হ’ব পাৰি। সেয়েহে, সমাজৰ ভিতৰত শৃংখলা বজাই ৰখাৰ স্বাৰ্থত, বেছিভাগ ক্ষেত্ৰত, কিছুমান লিখিত বা অলিখিত নিয়ম থাকে, বেছিভাগ ক্ষেত্ৰত যাৰ উলংঘন অত্যন্ত অসন্মানজনক, আৰু সমাজৰ দৃষ্টিত শাস্তিৰ যোগ্য। এক সুন্দৰ আৰু নিৰপেক্ষ সামাজিক ব্যৱস্থাৰ বাবে সম্প্ৰীতি আৰু সহযোগিতা অপৰিহাৰ্য।

সমাজবিজ্ঞানী পিটাৰ এল বাৰ্জাৰৰ (Peter L. Berger) মতে সমাজ "... এক মানৱসৃষ্ট সামগ্ৰী, আৰু মানৱসৃষ্ট সামগ্ৰীৰ বাহিৰে আন একো নহয়, তথাপিও ই ইয়াৰ সৃষ্টিকৰ্তাসকলৰ বাবেই নিৰন্তৰ কাম কৰে।" তেওঁৰ মতে, সমাজখন মানুহে সৃষ্টি কৰিছিল, কিন্তু এই সৃষ্টি বিপৰীতমুখী হয় আৰু সমাজে প্ৰতিদিনে মানুহৰ সৃষ্টি বা নিৰ্মান কৰে।

তথ্য সংগ্ৰহ

*
গলমণিকা নাচনী

গলমণিকা নাচনী (, বৈজ্ঞানিক নাম-Ficedula parva) এবিধ সৰু আকাৰৰ চৰাইৰ প্ৰজাতি। ই পেচ্চেৰিফৰমিছ বৰ্গৰ অন্তৰ্ভুক্ত চৰাই।

বিৱৰণ

প্ৰজননৰ সময়ত পূৰ্ণবয়স্ক মতা গলমণিকা নাচনী চৰাইৰ আকাৰ প্ৰায় ১১-১২ ছে: মি: হয়। ইয়াৰ পিঠি অংশ মটিয়া বৰণীয়া। তল অংশ বগা,মূৰ মুগা আৰু ডিঙি কমলা বৰণীয়া হয়। এই চৰাইবিধৰ ঠোঁট ক'লা আৰু জোঙা হয়।

অন্য সময়ত অৰ্থাৎ প্ৰজনন নকৰা কালত গলমণিকা নাচনী চৰাইৰ মূৰ মটিয়া হয় আৰু ডিঙিত কমলা বৰণ নাথাকে।

বিতৰণ

এই চৰাইবিধে উত্তৰ ইউৰোপ আৰু কেন্দ্ৰীয় এছিয়াত প্ৰজনন কৰে। শীতকালত গলমণিকা নাচনী চৰায়ে দক্ষিণ এছিয়া লৈ পৰিভ্ৰমণ কৰে।

বাসস্থান

গলমণিকা নাচণি চৰাই সাধাৰণতে পৰ্ণপাতী অৰণ্যত পানীৰ উৎসৰ আশে পাশে দেখা পোৱা যায়।

আচৰণ

খাদ্য

ইহঁতে ঘাইকৈ পোক-পতংগ খাই জীয়াই থাকে।

প্ৰজনন

এই চৰাইবিধে সাধাৰণতে গছৰ খোৰোঙত বাহ সাজে। এবাৰত ৪-৭ টাকৈ কণী পাৰে।

তথ্যসূত্ৰ

শ্ৰেণী:শালিকা
শ্ৰেণী:অসমৰ চৰাই
হেলা দাস

হেলা দাস অসমৰ এগৰাকী ভাস্কৰ্য-শিল্পী। বৰোদাৰ এম এছ বিশ্ববিদ্যালয়ৰপৰা তেওঁ চাৰু-কাৰু কলা বিষয়ত ডিপ্ল'মা লাভ কৰিছিল। ভাস্কৰ্য-শিল্পী ৰূপে তেওঁ বিশেষ প্ৰশিক্ষণ লাভ কৰিছিল আৰু গুৱাহাটী, দিল্লী, কলকাতা, আহমেদাবাদ আদি বিভিন্ন ঠাইত তেওঁৰ শিল্প প্ৰদৰ্শনী অনুষ্ঠিত হৈছে। ২০১০ আৰু ২০১২ চনত তেওঁ আমেৰিকাতো কাঠ খোদাই প্ৰদৰ্শনীত অংশ গ্ৰহণ কৰিছিল। ২০১৮ চনত অসম চৰকাৰে তেওঁক বিষ্ণু ৰাভা বঁটা প্ৰদান কৰে।

জন্ম আৰু শিক্ষা

১৯৪৪ চনত শ্বিলঙত হেলা দাসৰ জন্ম হয়। দেউতাকৰ চাকৰিসূত্ৰে শ্বিলঙৰপৰা গুৱাহাটীলৈ অহাৰ পাছত ছবিৰ প্ৰতি থকা দুৰ্বলতাৰ বাবে জীৱেশ্বৰ বৰুৱাৰ আৰ্ট স্কুল (বৰ্তমান গুৱাহাটী চাৰু-কাৰু কলা মহাবিদ্যালয়)ত ভৰ্তি হয়। জীৱেশ্বৰ বৰুৱা আৰু শোভা ব্ৰহ্ম আছিল তেওঁৰ ছবিৰ শিক্ষক। হেলা তেতিয়া নৱম মানৰ ছাত্ৰী। উচ্চতৰ মাধ্যমিক পৰীক্ষাত উৰ্ত্তীণ হৈ ছবিতে উচ্চ শিক্ষা লাভ কৰাৰ ইচ্ছাৰে তেওঁ বৰোদাৰ ফেকাল্টি অৱ ফাইন আৰ্টছত নামভৰ্তি কৰে। বৰোদাত পঢ়িবলৈ অসম চৰকাৰৰপৰা ফাইন-আৰ্টৰ বৃত্তি পোৱা তেৱেই প্ৰথমগৰাকী অসমীয়া। বৰোদাতে তেওঁ 'উড কাৰ্ভিং' বিষয়ত স্পেচিয়েলাইজেচন কৰে।

কৰ্মজীৱন আৰু দেহাৱসান

বিয়াৰ পাছতো ফ্ৰী লান্স আৰ্টিষ্ট হিচাপে তেওঁ কাম-কাজ অক্ষুণ্ণ ৰাখে। দিল্লী, কলিকতা, আহমেদাবাদ আদি ভাৰতৰ বিভিন্ন স্থানত তেখেতৰ ভাস্কৰ্য প্ৰদৰ্শনী অনুষ্ঠিত হৈছিল। আমেৰিকাৰ কেলিফৰ্ণিয়াৰ কাৰবাজ গীল্ডৰ দ্বাৰা তেওঁৰ প্ৰদৰ্শনী অনুষ্ঠিত হৈছিল আৰু এই অনুষ্ঠানতে 'মাডাৰ এণ্ড চাইল্ড' আৰু 'এজোৰা প্ৰেমিক পক্ষী' ভাস্কৰ্যৰ বাবে তেওঁ পুৰস্কাৰ লাভ কৰিছিল।

২০১৯ চনৰ ১৭ অক্টোবৰ তাৰিখে, ৭৫ বছৰ বয়সত হেলা দাসৰ বিয়োগ ঘটে।

তথ্য সূত্ৰ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমৰ চিত্ৰশিল্পী